Oppdragsbekreftelse

Bilag til oppdragsavtale/engasjementsbrev

Kompensasjonsordning 2

Dette bilag gjelder søknad om kompensasjon etter:

Lov 18. desember 2020 om midlertidig tilskuddsordning for foretak med stort omsetningsfall etter august 2020 og forskrift 21. desember 2020 til utfylling og gjennomføring av lov om midlertidig tilskuddsordning for foretak med stort omsetningsfall etter august 2020.

1. **PARTENE**

Dette bilaget (**«Bilag»**) er et tillegg til tidligere inngått oppdragsavtale/engasjementsbrev mellom:

**[Revisjonsforetaket]** («Revisjonsforetaket»)

[Org.nr]

og

**[Kunde]** («Kunden»)

[Org. nr.]

Samlet omtalt som «partene» (**«Partene»**).

1. **AVTALEVERKET MELLOM PARTENE**

Dette Bilag utgjør sammen med Standard Oppdragsavtale/engasjementsbrev/engasjementsbrev for revisjonsoppdrag avtalegrunnlaget mellom Partene.

Ved motstrid mellom Bilaget og Oppdragsavtale/engasjementsbrev, går Bilaget foran. Generelle regler om ansvarsforhold og misligholdsbeføyelser gjelder uavkortet.

1. **OPPDRAGETS INNHOLD**

Oppdraget gjelder bistand i forbindelse med søknad om kompensasjon etter lov om midlertidig tilskuddsordning for foretak med stort omsetningsfall etter august 2020 (kompensasjonsordning 2) herunder

* Fremskaffelse av grunnlag og dokumentasjon for faktisk omsetning i søknadsperioden
* Fremskaffelse av grunnlag og dokumentasjon for omsetning i sammenligningsperioden
* Gjennomføring av pålagte kontrollhandlinger, jf. forskriften § 4-5 (2)
* Utfylling, innsending og bekreftelse av søknad

Oppdraget etter dette Bilaget gjelder kompensasjonssøknader for (sett kryss):

|  |  |
| --- | --- |
| September/oktober 2020 |  |
| November/desember 2020 |  |
| Januar/februar 2021 |  |
| Mars/april 2021 |  |
| Eventuell forlengelse |  |

Arbeidet utføres løpende, likevel slik at frister for søknader etter loven oppfylles, jf. forskriften § 1-1 (3):

|  |  |
| --- | --- |
| **Tilskuddsperiode** | **Søknadsfrist** |
| September/oktober 2020 | 15.06.2021 |
| November/desember 2020 | 15.06.2021 |
| Januar/februar 2021 | 15.06.2021 |
| Mars/april 2021 | Ukjent  |

Frister for Kundens levering av dokumentasjon til Revisjonsforetaket avtales særskilt. Dersom Revisjonsforetaket ikke mottar tilstrekkelig grunnlagsdata eller annet nødvendig samarbeid fra Kunden til avtalt tid, har Revisjonsforetaket intet ansvar for at fristene ikke overholdes. Det tas forbehold om endring og/eller forlengelse av de lovgitte frister.

1. **SAMARBEIDET**

Kunden plikter, i den utstrekning det er nødvendig for søknaden, å gi alle opplysninger og besvare alle spørsmål som Revisjonsforetaket etterspør raskt og uten ugrunnet opphold. Revisjonsforetaket vil bestrebe seg på å gi varsel til Kunden dersom lovbefalte frister ikke kan oppfylles. I den ekstraordinære situasjon som foreligger, kan Revisjonsselskap ikke garantere at slik melding vil bli gitt.

Revisjonsforetakets bistand til søknad etter dette Bilag reduserer ikke Kundens eget ansvar for innholdet i søknaden og de erklæringer Kunden selv skal avgi.

Kunden skal signere en fullstendighetserklæring før Revisjonsforetaket kan avgi bekreftelse. Underskrevet fullstendighetserklæring returneres til Revisjonsforetaket og er en forutsetning for innsendelse av kompensasjonssøknad og bekreftelse fra Revisjonsforetaket.

I tillegg til gjennomgått og underskrevet fullstendighetserklæring, plikter Kunden å gi alle opplysninger om avtaler, transaksjoner, annen offentlig støtte mottatt i forbindelse med koronapandemien og annen informasjon som Kunden må forstå kan ha betydning for søknaden.

Dette Bilag, sammen med kompensasjonsloven – og forskriften, gir Revisjonsforetaket fullmakt til å innsende søknad på vegne av Kunden i søknadsportalen [www.kompensasjonsordning.no](http://www.kompensasjonsordning.no).

1. **HONORAR**

Revisjonsforetakets honorar følger prisangivelsen gitt i Revisjonsselskaps oversendelse eller annen kommunikasjon mellom Partene.

1. **REVISJONSFORETAKET S ANSVAR**

Revisjonsforetaket påtar seg å foreta de handlinger som fremgår av dette Bilag på en omsorgsfull og ansvarlig måte. Revisjonsforetaket er underlagt lovgivning og standarder som setter krav til yrkesutøvelsen. Revisjonsforetaket kan ikke lovlig ha befatning med eller innsende søknader som ikke er i samsvar med det faktiske forhold eller som inneholder uriktige eller ufullstendige opplysninger. Revisjonsforetaket vil foreta en summarisk kontroll med søknadsgrunnlaget i henhold til retningslinjer gitt i anledning kompensasjonssøknadene. Det understrekes at det på tross av at slike kontrollhandlinger gjennomføres samvittighetsfullt vil kunne foreligger feilaktige opplysninger som Revisjonsforetaket ikke er kjent med.

Det forutsettes at Kunden reagerer dersom man mener at søknaden ikke er korrekt.

Dersom senere inntrådte omstendigheter viser at søknaden var uriktig, plikter Kunden etter krav fra Revisjonsforetaket å varsle tilskuddsmyndigheten på foreskrevet måte. Dersom Kunden velger ikke å følge et slikt pålegg, kan Revisjonsforetaket etter eget skjønn og tiltak velge å orientere tilskuddsmyndighetene.

Revisjonsforetakets økonomiske ansvar for feil eller forsinkelser som ikke skyldes grov uaktsomhet begrenses til et beløp svarende til tre ganger honoraret for dette oppdrag.

# Varighet

Oppdraget etter dette Bilag er tidsbegrenset og løper ut uten oppsigelse når oppdraget er avsluttet.

1. **SIGNATUR**

Kunden bekrefter ved sin signatur eller ved å besvare fremsendt mail å ha vedtatt og gjort seg kjent med vilkårene i dette Bilag.

Sted: [Sted]

 [dato]/[måned] - 2021

For Kunden: For Revisjonsforetaket :

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

[Navn] [Navn]

[Stilling] [Stilling]